

## РЕПУБЛИКАСРБИЈААПВОЈВОДИНА

**ОПШТИНСКАУПРАВА ВРБАС**

**ОДЕЉЕЊЕ ЗА ИНСПЕКЦИЈСКЕ ПОСЛОВЕ**

**САОБРАЋАЈНА ИНСПЕКЦИЈА**

**ГОДИШЊИ ИЗВЕШТАЈ О РАДУСАОБРАЋАЈНЕ ИНСПЕКЦИЈЕ**

**ЗА 2017.ГОДИНУ**

**Врбас, јануар 2018.**

**САДРЖАЈ:**

1. **УВОД**
2. **ОРГАНИЗАЦИОНА СТРУКТУРА**
3. **ОСТВАРЕНИ РЕЗУЛТАТИ САОБРАЋАЈНЕ ИНСПЕКЦИЈЕ ЗА2017.ГОДИНУ**
4. **УНАПРЕЂЕЊЕ РАДА**
5. **ЗАВРШНЕНАПОМЕНЕ**

**1.УВОД**

Овај документ представља Годишњи извештај о раду саобраћајне инспекције општине Врбас, у спровођењу поверених послова инспекцијског надзора, као и изворних послова по Општинским одлукама, на подручју општине Врбас, за 2017.годину, а донет је на основу чл.44. Закона о инспекцијском надзору ( „ Сл.гласник РС „ бр.36/15).

**Спровођење инспекцијског надзора**

Послове надзора из надлежности саобраћајне инспекције обавља један инспектор са високом стручном спремом.

Циљ рада и деловања саобраћајне инспекције је спречавање деловања нерегистрованих субјеката у области превоза путника, као и контрола начина рада регистрованих субјеката. Такође, део инспекцијског надзора је усмерен према субјектима који су надлежни за одржавање путне мреже, аутобуских и такси стајалишта, као и путева у зимском периоду.

Приликом инспекцијског надзора саобраћајни инспектор дужан је да се придржава процедура уз обавезно коришћење контролних листа.

**Вршење инспекцијског надзора**

Инспектор у складу са законским овлашћењима и надлежностима врши:

- Надзор над применом закона и других прописа којима се уређује заштита и управљање путевима из надлежности општине Врбас;

- Надзор над применом закона и других прописа којима се превоз путника у јавном градском линијском и ауто-такси превозу;

-Надзор над спровођењем прописа којима се уређује управљање над паркиралиштима на подручју општине Врбас;

 -Надзор над спровођењем прописа којима се одређује управљање и одржавање аутобуских и такси стајалишта на подручју општине Врбас;

-Вођење посебних евиденција у складу са законом, као и други послови инспекцијског надзора у области превоза путника за сопствене потребе;

-Вођење управног и извршног поступка.

-Доношење управних аката и обављање управних радњи у поступку инспекцијског надзора у области саобраћаја.

 -Подношење захтева за покретање прекршајног поступка

-Подношење пријава за привредни преступ.

-Припремање извештаја и информација о извршеном инспекцијском надзору.

-Врши ванредни инспекцијски прегледи по поднетим представкама;

-Сарађује са другим инспекцијским и другим органима

-Врши увид у документа других органа ради спровођења инспекцијског поступка.

**Прописи по којима поступа саобраћајна инспекција**

1. Закон о инспекцијском надзору («Сл.гласник РС» бр. 36/15),
2. Закон о општем управном поступку (‘’Службени лист СРЈ’’ број 33/97 и 31/01 и 18/16) ,
3. Закон о прекршајима („Сл. гл РС“, бр. 65/13, 13/2016)
4. Закон о превозу терета у друмском саобраћају ((„Сл. гл. РС“, 68/15))
5. Закон о превозу путника у друмском саобраћају (“Сл. гласник РС”, бр. 68/2015)
6. Закон о јавним путевима ("Сл.гласник РС", бр. 75/10)
7. Одлука о безбедности саобраћаја на улицама у насељу Врбас (Сл. лист општине Врбас бр 5/2003)
8. Одлука о општинским путевима и улицама и некатегорисаним путевима (Сл. лист општине Врбас бр 3/2015)
9. Одлука о такси стајалиштима (Сл. лист општине Врбас бр 16/2010)
10. Одлуке о јавном превозу путника у друмском саобраћају (Службени лист општине Врбас 04/2018)
11. Одлука о аутобуским стајалиштима (Сл. лист општине Врбас бр 7/2012)
12. Одлука о паркирању и паркиралиштима (Сл. лист општине Врбас бр 3/2015)
13. Одлука о критеријумима за категоризацију општинских путева и улица на територији општине Врбас (Сл. лист општине Врбас бр 10/2014)
14. Одлука о категоризацији општинских путева и улица на територији општине Врбас(Сл. лист општине Врбас бр 11/2014)
15. Одлука о висини и начину обрачуна накнаде за ванредни превоз на општинским путевима и улицама на територији општине врбас(Сл. лист општине Врбас бр 22/2015)

##  2. ОРГАНИЗАЦИОНА СТРУКТУРА

**Организациона структурасаобраћајне инспекције**

 - Одељење за инспекцијске послове

 - Саобраћајна инспекција

**Табела1. Број расположивих службених лица за спровођење инспекцијских надзора**

 **саобраћајне инспекције**

|  |  |
| --- | --- |
| **Бр.** | **Називслужбеног места заспровођењеинспекцијскихнадзора** |
| **1** | Руководилац одељења за инспекцијске послове |
| **1** | Заменик руководиоца одељења за инспекцијске послове |
|  **1** | Саобраћајни инспектор |
|  |  |

**3. ОСТВАРЕНИ РЕЗУЛТАТИСАОБРАЋАЈНЕ ИНСПЕКЦИЈЕ ЗА 2017.ГОДИНУ**

**1)Број спречених или битно умањених вероватних настанака штетних последица по законом заштићена добра, права и интересе - ПРЕВЕНТИВНО ДЕЛОВАЊЕ ИНСПЕКЦИЈЕ;**

**2) Обавештавање јавности, пружању стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима, укључујући издавање аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и поступања и спречавању настанка штетних последица по законом и другим прописом заштићена добра, права и интересе, са подацима о броју и облицима ових активности и кругу лица обухваћених тим активностима - ПРЕВЕНТИВНО ДЕЛОВАЊЕ ИНСПЕКЦИЈЕ;**

- Превентивно деловање инспекције остварује се правовременим информисањем јавности о инспекцијском раду, објављивањем важећих прописа.Саобраћајна инпекција је објавила на интернет страници општине Врбас:

- прописе по којима поступа саобраћајна инспекција

- модели аката представки(пријава) инспекцији и захтев за утврђивање испуњености услова за обављање делатности

- Контролне листе са проценом ризика су објављене на web страници општине Врбас у складу са Законом о инспекцијском надзору и ажуриране и усаглашаване са изменама прописа.

**3)Ниво усклађености пословања и поступања надзираних субјеката са законом и другим прописом, који се мери помоћу контролних листи;**

- Како се контролне листе примењују од априла 2017.године у поступку редовног инспекцијског надзора у извештајном периоду их је било 8.

Саобраћајна инспекција није имала писмених захтева ид стране надзираних субјеката за превентивно деловање, а тежиште је дала на превенцију, информисање и пружање стручне помоћи где је свакодневно било телефонских позива или обраћања е-поштом док смо у самој организацији покривени 24 часа (радно време од 07-15 а од 15-07 свакодневно пасивно дежурство), како би спречили настанак штете и заштитили јавне интересе.

**4) број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције);**

**5) број утврђених нерегистрованих субјеката и мерама спроведеним према њима;**

**У складу са Законом о инспекцијском надзору један од приоритетних инспекцијских надзора у извештајној години био је и инспекцијски надзор код нерегистрованих привредних субјеката.**

- У инспекцијском надзору током 2017. године није било нерегистрованих субјеката, из делокруга рада саобраћајне инспекције.

**6) мере предузете ради уједначавања праксе инспекцијског надзора и њиховом дејству;**

**7) остварење плана и ваљаности планирања инспекцијског надзора, нарочито о односу редовних и ванредних инспекцијских надзора, броју редовних инспекцијских надзора који нису извршени и разлозима за то, као и о броју допунских налога за инспекцијски надзор;**

- У 2017.години вршени су како редовни тако и ванредни инспекцијски надзори.

Редовни инспекцијски надзори вршени су код управљача над путевима, у погледу редовног одржавања путне инфраструктуре и путних објеката, аутобуских и такси стајалишта.Такође, вршени су редовни инспекцијски надзори ван радног времена, где је контролисан начин рада ауто-такси превозника.

- Ванредни инспекцијски надзори вршени су по поднетим представкама или захтевима грађана.

- Саобраћајна инспекција је вршила информисање превозника који се баве превозом за сопствене потребе о новом начину вођења евиденције и њиховим обавезама по основу Закона о превозу путника у друмском саобраћају.

- Саобраћајна инспекција благовремено и одговорно је приступила спровођењу Закона о инспекцијском надзору.

- Саобраћајна инспекција је вршила је инспекцијске надзоре по усменим инструкцијама и дописима републичког инспектора за путеве.

Број предмета:53

Број инспекцијских надзора: 124

Број донетих решења:53

Број дописа, мишљења, информација:32

Број службених белешки:12

Број надзора у циљу провере испуњености услова за обављање делатности ауто такси превозника: 32

Број пријава за привредни преступ: /

Број прекршајних пријава:4

Број изречених забрана: /

- Ванредни инспекцијски надзори обављали су се по захтеву ауто-такси превозника ради провере испуњености услова за обављање делатности.Таквих надзора је било 32.

- Саобраћајни инспектор је као члан комисије вршио попис објеката који су изграђени без грађевинске дозволе и подлежу поступку легализације на основу Закона о озакоњењу.

**8) ниво координације инспекцијског надзора са инспекцијским надзором кога врше друге инспекције;**

1. Дана 15.07.2017. заједнички инспекцијски преглед ( по пријави ) са републичким инспектором за путеве, на државном путу II A реда бр. 106.

2. У више наврата су вршини заједнички надзори уз асистенцију саобраћајне полиције ПС Врбас.

**9) материјални, технички и кадровски ресурси које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултатима предузетих мера;**

- Одељење за инспекцијске послове има једног саобраћајног инспектора.Материјалне и техничке ресурсе које инспекција користи у вршењу инспекцијског надзора су: једно возило и сва опрема неопходна за вршење инспекцијског надзора(рачунар, фото апарат, камера, мобилни телефон ...)

**10) придржавање рокова прописаних за поступање инспекције;**

- У вршењу послова надзора саобраћајна инспекција поступа по Закону о општем управном поступку и Закону о инспекцијском надзору и сва актаи радње су донета у складу са поменутим законима.

- Благовремено је припремљен План инспекцијског надзора за 2018.годину у складу са Законом о инспекцијском надзору.

- Саобраћајни инспектор припремао је одговоре по захтевима свих заинтересованих страна, који су упућивали захтев по Закону о слободном приступу информацијама од јавног значаја, обавештења и информације грађанима и достављао их у законском року.

**11) законитости управних аката донетих у инспекцијском надзору (број другостепених поступака, њихов исход, број покренутих управних спорова и њихов исход);**

-У току 2017.године није било поднетих жалби на акта донета од стране Одељења за инспекцијске послове, саобраћајне инспекције.

**12) поступање у решавању притужби на рад инспекције, са исходима тог поступања, уз посебно истицање броја поднетих притужби и области рада на које су се односиле**;

- У току 2017.године није било поднетих притужби на рад Одељења за инспекцијске послове, Саобраћајне инспекције.

**13) обуке и други облици стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања**;

- *Учешће на семинару*–У току 2017. Године, саобраћајни инспектор није учествовао на семинарима везаним за спровођење Закона и подзаконских аката из области саобраћаја.

- *Учешће на састанку* – Састанак републичке и локалних саобраћајних инспекција у Покрајинском секретаријату за привреду, на тему сузбијања рада нерегистрованих превозника.

- *Сарадња са другим институцијама* – Сарадња са републичким инспекторима за путеве, друмски и железнички саобраћај, Агенцијом за безбденост саобраћаја, АМСС, и научним институцијама (ФТН Нови Сад, Департман за саобраћај).

**14) иницијативе за измене и допуне закона и других прописа;**

- Учешће у изменама Одлука које на локалном нивоу регулишу послове саобраћаја.

**15) мере и провере предузете у циљу потпуности и ажурности података у информационом систему;**

- Саобраћајна инспекција уноси све активности у формирану електронску базу података након извршеног надзора као и у постојећи систем за евиденцију пријава ,,СИСТЕМ 48”

**16) стањe у области извршавања поверених послова инспекцијског надзора;**

- Саобраћајна инспекција у вршењу поверених послова инспекцијског надзора поступа у складу са законом прописаним правима, дужностима и овлашћењима.У току извештајног периода повећан је број регистрованих субјеката који врше делатност ауто такси превоза..

**17) исходи поступања правосудних органа по захтевима за покретање прекршајног поступка, пријавама за привредни преступ и кривичним пријавама које је поднела** инспекција.

- Поднете су 4 прекршајне пријаве Одељењу за прекршаје, Основног суда у Врбасу и све 4 су у фази поступања.

# 4. УНАПРЕЂЕЊЕРАДА

У току извештајног периода вршена је редовна размена искустава између инспекција и других државних органа у циљу унапређења рад инспектора.

Сарадња саобраћајног инспекторља са другим инспекцијама, судским органима, тужилаштвом, полицијом, покрајинским и републичким инспекторима, јавним предузећима и другим органима била је континуирана.

Спровођено је стално стручно усавршавање инспекције како би се ускладио инспекцијски надзор са Законом о инспекцијском надзору и квалитетном применом нових решења.

**5. ЗАВРШНА НАПОМЕНА**

План инспекцијског надзора саобраћајне инспекције за 2017.годину није ревидиран, али је редовно анализиран и контролисан у складу са потребама.

 Саобраћајни инспектор Руководилац oдељења за инспекцијске послове

\_\_\_\_\_\_\_\_\_\_\_\_\_\_\_\_\_\_\_\_\_\_\_ М.П. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Александар Крунић Милош Рогановић